1. GO SE NNE LE NAKO: Mo dinageng tse dintsi, borre ke bone ba ba berekang gore ba tlise madi mo lapeng. Gantsi tiro ya bone e dira gore ba fetse nako e ntsi ba seyo mo lapeng. Kwa mafelong mangwe, borre ba dirisa nako e nnye thata ba na le bana ba bone. Ka sekai, patlisiso ya bosheng jaana ya kwa Fora, e ne ya bontsha gore borre ba koo ba dirisa palogare ya metsotso e e kwa tlase ga 12 ka letsatsi, ba tlhokometse bana ba bone. Seane se sengwe sa Seswahili se tlhalosa bothata jwa konokono jo bo ka nnang teng ka go adima madi. Sa re: “Go adima le go adimisa madi go senya botsala.” Ke boammaaruri gore dikoloto di ka senya botsala le dikamano tsa batho. Tota le fa o rulagantse dilo sentle kgotsa o na le maikaelelo a a molemo, ga se ka metlha dilo di nnang jaaka o lebeletse. Ka sekai, fa o sa duele ka nako e lo dumalaneng ka yone, motho yo o go adimileng madi a ka kgopisega. E bile seno se ka dira gore a galefe, mme botsala jwa moadimi le moadingwa—tota le jwa malapa a bone—bo ka senyega. E re ka go adima madi go baka mathata, re tshwanetse go leka ka natla go rarabolola mathata a madi ka ditsela tse dingwe.